יוניקוד

יוּנִיקוֹד (באנגלית: Unicode) הוא תקן בין־לאומי לייצוג טקסט במערכות מחשב. התקן מגדיר מערכת תווים המקיפה את כל מערכות הכתב הנמצאות כיום בשימוש פעיל בשפות העולם, וכן מערכות כתב ותווים נוספים שבהם נעשה שימוש בתחומים מדעיים וטכניים, כגון מתמטיקה ובלשנות.
בנוסף מגדיר התקן כללים לייצוג צירופים של תווים שונים (כגון אות לטינית שעליה סימן אקצנט, או אות עברית שעליה סימן ניקוד), וכללים לייצוג והצגה של טקסט דו־כיווני (הכולל קטעים במערכת כתב הנכתבת משמאל לימין ובכזו הנכתבת מימין לשמאל). הגרסה הראשונה של התקן פורסמה בשנת 1988. נכון לספטמבר 2021 הגרסה האחרונה היא 14.0.

מערכות הפעלה מודרניות כדוגמת Windows החל מ־Windows 2000, הגרסאות החדשות של לינוקס ו־OSX, מערכת ההפעלה של אפל, כולן עושות שימוש בתקן יוניקוד. מערכות ההפעלה הראשונות שתמכו ביוניקוד היו Windows NT על כל גרסאותיהן ו־Plan9, שהיא מערכת מבוססת יוניקס.

תקן מקובל לייצוג טקסט לפני יוניקוד היה ASCII, שייצג את האלפבית הלטיני הפשוט (ללא אקצנטים וכולי), מספרים וסימני פיסוק בקידוד של 7 סיביות. כדי לתמוך בתווים נוספים הורחב ייצוג זה לקידוד של 8 סיביות, שכל אחד מהם הכיל 256 תווים: 128 תווי ASCII ו־128 תווים אחרים לפי האזור. כך למשל, המספר 224 הכיל את האות à בקידוד של מערב אירופה ואת האות א בקידוד העברי. דבר זה גרם לבעיות בהעברה של טקסט ממערכות שונות. ב־1990 התכנסו חברות תוכנה ותקשורת עולמיות כדי לפתור את הבעיה וכך החלה התקינה של יוניקוד.

עד לגרסה 2.0, התבסס יוניקוד על קידוד של 16 סיביות, היכול להכיל 65,536 תווים. לאחר שתוקנו תווים רבים לצורכי תאימות (כגון הברות קוריאניות), היה ברור כי אין זה מספר מספיק לכל הצרכים העולמיים, וגרסה 2.0 של יוניקוד הורחבה להכיל 1,112,064 תווים באמצעות מנגנון UTF-16, שבו 2048 קודים מנוצלים כדי לייצג יותר ממיליון תווים. בגרסה 3.1 של יוניקוד הותקנו התווים הראשונים מעבר לתחום ה־65,536 העליונים (המשטח הרב־לשוני הבסיסי), וקידוד יוניקוד ניתן לבצע באחת משלוש צורות: UTF-8, UTF-16 ו־UTF-32. הראשונה משמשת באינטרנט ובלינוקס, השנייה בג'אווה ובחלונות, והאחרונה בתור קידוד פנימי (בתוך הזיכרון) של מערכות יוניקס מסוימות.

תקן היוניקוד מוסיף נדבך קטן בהפיכתו של העולם לכפר גלובלי קטן בשל העובדה שיש מערכת קידוד אחידה שאפשר להשתמש בה בכל העולם. הדבר מקל במיוחד על אנשים הנוסעים ברחבי העולם, היכולים כמעט בכל מחשב לכתוב בשפתם. כמו גם החלפת תכתובות באינטרנט בין אנשים דוברי שפות שונות מרחבי העולם.

אוצר התווים של יוניקוד

כל תו ביוניקוד הוא בעל שם ומספר סידורי (שאותו נהוג לציין בבסיס הקסדצימלי עם הקידומת U+‎). לדוגמה, האות העברית "א" ידועה בשם HEBREW LETTER ALEF או U+05D0.

כאשר קונסורציום יוניקוד מוסיף תו חדש לתקן, מספרו הסידורי מוקצה מתוך אחד מהבלוקים הבאים, בהתאם להשתייכותו. להלן הבלוקים נכון לגרסה 4.0 של התקן וטווחיהם המספריים (מצוינים בבסיס הקסדצימלי):

 פירוט טווחים של יוניקוד טווח  בלוק 0000-007F  לטינית בסיסית 0080-00FF  השלמה של Latin-1 0100-017F  לטינית מורחבת א' 0180-024F  לטינית מורחבת ב' 0250-02AF  הרחבות לאלפבית הפונטי הבינלאומי 02B0-02FF  תווים משני מרווח 0300-036F  סימנים מבחינים מתחברים 0370-03FF  יוונית וקופטית 0400-04FF  קירילית 0500-052F  השלמה של קירילית 0530-058F  ארמנית 0590-05FF  עברית 0600-06FF  ערבית 0700-074F  סורית 0780-07BF  ת'אנה 0900-097F  דוונגרי 0980-09FF  בנגלית 0A00-0A7F  גורמוכי 0A80-0AFF  גוג'ראטי 0B00-0B7F  אורייה 0B80-0BFF  טמילית 0C00-0C7F  טלוגו 0C80-0CFF  קאנדה 0D00-0D7F  מלאיאלאם 0D80-0DFF  סינהלה 0E00-0E7F  תאית 0E80-0EFF  לאו 0F00-0FFF  טיבטית 1000-109F  מיאנמר (בורמזית) 10A0-10FF  גאורגית 1100-11FF  ג'אמו (יסודות מתחברים) של הנגול (קוריאנית) 1200-137F  אתיופית 13A0-13FF  צ'רוקי 1400-167F  הברות קנדיות ילידיות מאוחדות 1680-169F  אוגם (כתב אירי עתיק) 16A0-16FF  רונית 1700-171F  טאגאלוג 1720-173F  הנונואו 1740-175F  בוהיד 1760-177F  טגבאנווה 1780-17FF  ח'מר 1800-18AF  מונגולית 1900-194F  לימבו 1950-197F  טאי לה 19E0-19FF  סמלים לח'מר 1D00-1D7F  הרחבות פונטיות 1E00-1EFF  לטינית מורחבת נוספת 1F00-1FFF  יוונית מורחבת 2000-206F  פיסוק כללי 2070-209F  תווים עיליים ותחתיים 20A0-20CF  סמלי מטבע 20D0-20FF  סימנים מבחינים מתחברים בשביל סמלים 2100-214F  סמלים דמויי אותיות 2150-218F  צורות מספרים 2190-21FF  חצים 2200-22FF  אופרטורים מתמטיים 2300-23FF  סימנים טכניים שונים 2400-243F  תמונות של תווי בקרה 2440-245F  סימנים לסורקי כתב (OCR) 2460-24FF  סימנים אלפאנומריים מוסגרים 2500-257F  סרטוט קופסאות 2580-259F  יסודות של בלוקים 25A0-25FF  צורות הנדסיות טווח  בלוק 2600-26FF  סמלים שונים 2700-27BF  קישוטים 27C0-27EF  סמלים מתמטיים שונים א' 27F0-27FF  השלמה של חצים א' 2800-28FF  תרשימי כתב ברייל 2900-297F  השלמה של חצים ב' 2980-29FF  סמלים מתמטיים שונים ב' 2A00-2AFF  השלמה של סמלים מתמטיים 2B00-2BFF  סמלים וחצים שונים 2EB0-2EFF  השלמה של שורשי כתב סיני 2F00-2FDF  שורשי קנגשי 2FF0-2FFF  תווים לתיאור אידיאוגרפי 3000-303F  סימני פיסוק לסינית, יפנית וקוריאנית 3040-309F  הירגאנה (הברות יפניות) 30A0-30FF  קטקאנה (הברות יפניות) 3100-312F  בופומופו (תווים ללימוד סינית) 3130-318F  ג'אמו של הנגול לתאימות 3190-319F  קאנבון 31A0-31BF  בופומופו מורחב 31F0-31FF  הרחבות פונטיות לקטקאנה 3200-32FF  תווים וחודשים מוסגרים לסינית, יפנית וקוריאנית 3300-33FF  תאימות לסינית, יפנית וקוריאנית 3400-4DBF  אידאוגרמות סיניות מאוחדות, הרחבה א' 4DC0-4DFF  סמלי הקסגרמה של יִיגִ'ינְג 4E00-9FFF  אידאוגרמות סיניות מאוחדות A000-A48F  הברות יי A490-A4CF  שורשי יי AC00-D7AF  הברות הנגול (קוריאנית) D800-DB7F  ממלאי מקום גבוהים (ראו UTF-16) DB80-DBFF  ממלאי מקום גבוהים לשימוש פרטי DC00-DFFF  ממלאי מקום נמוכים E000-F8FF  אזור שימוש פרטי F900-FAFF  אידאוגרמות סיניות לתאימות FB00-FB4F  צורות תצוגה לאלפבית FB50-FDFF  צורות תצוגה לערבית א' FE00-FE0F  בוררי צורות משנה FE20-FE2F  חצאי סימנים מתחברים FE30-FE4F  צורות תאימות לסינית, יפנית וקוריאנית FE50-FE6F  צורות משנה קטנות FE70-FEFF  צורות תצוגה לערבית ב' FF00-FFEF  צורות לאורך חצוי ואורך מלא FFF0-FFFF  מיוחדים 10000-1007F  הברות של כתב ליניארי B 10080-100FF  אידאוגרמות של כתב ליניארי B 10100-1013F  מספרים אגאיים 10300-1032F  איטאלית עתיקה 10330-1034F  גותית 10380-1039F  אוגריתית 10400-1044F  דזרט (כתב מורמוני) 10450-1047F  שאוויאנית (הכתב שהמציא ג'ורג' ברנרד שו) 10480-104AF  אוסמאניה 10800-1083F  הברות קפריסאיות 1D000-1D0FF  סמלים מוזיקליים ביזנטיים 1D100-1D1FF  סמלים מוזיקליים 1D300-1D35F  סמלי טאי שואן ג'ינג 1D400-1D7FF  סמלים מתמטיים אלפאנומריים 20000-2A6DF  אידאוגרמות סיניות מאוחדות, הרחבה ב' 2F800-2FA1F  השלמה של אידאוגרמות סיניות לתאימות E0000-E007F  תגים E0100-E01EF  השלמה של בוררי צורות משנה F0000-FFFFF  אזור שימוש פרטי משלים א' 100000-10FFFF  אזור שימוש פרטי משלים ב'

ראו גם
 אלגוריתם דו־כיווניות של יוניקוד
 קידוד תווים
 ASCII
 BOM

קישורים חיצוניים



 האתר של ארגון יוניקוד
 decodeunicode 50.000 gifs.
כיצד מקודד אימוג'י ב-יוניקוד

קטגוריה:קידוד תווים